NORAKSTS

|  |  |
| --- | --- |
| 29.02.2024. | Nr.3/20 |

**neapbūvēta zemesgabala zemgales prospektā 1C, Jelgavā**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saņemts SIA “JELGAVFARM” (reģistrācijas Nr.41703004826, juridiskā adrese: Zemgales prospekts 3, Jelgava, LV-3001) 2024. gada 6. februāra iesniegums, kurā lūdz atsavināt Jelgavas valstspilsētas pašvaldībai piederošo zemes vienību Zemgales prospektā 1C, Jelgavā.

Jelgavas valstspilsētas pašvaldībai piederošs neapbūvēts zemesgabals 903 m2 platībā ar kadastra apzīmējumu 09000060456 Zemgales prospektā 1C, Jelgavā (turpmāk - Zemesgabals) ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000753716 ar kadastra numuru 09000060459.

Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), Zemesgabalam lietošanas mērķis ir komercdarbības objektu apbūve (kods 0801).

No Publiskas personas mantas atsavināšanas likuma (turpmāk - Atsavināšanas likums) 3. panta pirmās daļas 1. punkta un 4. panta pirmās daļas izriet, ka publiskas personas nekustamo īpašumu var atsavināt, pārdodot to izsolē, ja tas nav nepieciešams pašvaldības funkciju nodrošināšanai. Zemesgabals nav nepieciešams pašvaldības autonomo funkciju realizēšanai.

Atsavināšanas likuma 3. panta pirmās daļas 1. punktā noteikts, ka publiskas personas nekustamo īpašumu var atsavināt, pārdodot to izsolē, tai skaitā ar pretendentu atlasi, t.i. starp Zemesgabalam piegulošo šādu zemes vienību īpašniekiem:

1. Zemgales prospekts 1, Jelgava, kadastra numurs 09000060096, kadastra apzīmējums 09000060096;
2. Zemgales prospekts 3, Jelgava, kadastra numurs 09000060122, kadastra apzīmējums 09000060122.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025. gada 21. jūnijam), novērtēja Zemesgabalu un noteica tā tirgus vērtību 38300,00 *euro* (trīsdesmit astoņi tūkstoši trīs simti *euro*, 00 centi)*.*

Valsts zemes dienesta Nekustamā īpašuma Valsts kadastra informācijas sistēmā Zemesgabala kadastrālā vērtība ir noteikta 11715,00 *euro* (vienpadsmit tūkstoši septiņi simti piecpadsmit *euro*, 00 centi).

Atsavināšanas likuma 36. panta trešā daļa nosaka, ka, pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2024. gada 8. februārī noteica Zemesgabala nosacīto cenu 39000,00 *euro* (trīsdesmit deviņi tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 3900,00 *euro* (trīs tūkstoši deviņi simti *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo daļu, 8. pantu, 15. pantu, 36. panta trešo daļu, Jelgavas valstspilsētas pašvaldības īpašuma atsavināšanas komisijas 2024. gada 8. februāra lēmumu Nr. 2/5 “Neapbūvēta zemesgabala Zemgales prospektā 1C, Jelgavā atsavināšana” un SIA “JELGAVFARM” 2024. gada 6. februāra iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošu neapbūvētu zemesgabalu Zemgales prospektā 1C, Jelgavā (kadastra numurs 09000060459, kadastra apzīmējums 09000060456, platība 903 m2), pārdodot to mutiskā izsolē ar augšupejošu soli un pretendentu atlasi starp zemesgabalam piegulošo zemes vienību īpašniekiem.
2. Noteikt neapbūvēta zemesgabala Zemgales prospektā 1C, Jelgavā, pārdošanas nosacīto cenu (izsoles sākumcenu) cenu 39000,00 *euro* (trīsdesmit deviņi tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 3900,00 *euro* (trīs tūkstoši deviņi simti *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – piecus gadus.
3. Apstiprināt neapbūvēta zemesgabala Zemgales prospektā 1C, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot neapbūvēta zemesgabala Zemgales prospektā 1C, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī